Departement slaan vure dood oor 'inent' van gr. 1's | Maroela Media
Departement slaan vure dood oor 'inent' van gr. 1's
'n Kind se inentingskaart. Die departement het om verskoning gevra vir die verwarring. (Foto: Maroela Media)
Die Gautengse departement van onderwys het 'n verduideliking gegee oor die inentingskaart wat een van die vereiste dokumente is vir voornemende gr. 1's om by skole in te skryf.
Groot woede het geheers nadat daar na 'n "inentingskaart" verwys is in die departement se aanlyn inskrywingsvoorlegging vir volgende jaar.
Volgens die departement verwys dié inenting nie na die entstof teen Covid-19 nie.
"Dit verwys na 'n immuniseringskaart wat 'n rekord van immunisering en die kind se groeikoers bevat wat aan ma's gegee word wanneer hulle baba gebore word. Dit word gebruik om die ontwikkeling van die kind tot op vyf jaar oud te monitor," sê Steve Mabona, woordvoerder van die departement.
You are taking it a bit far, there's no way they could ever ask for covid vaccination from six years old
— khomotšo, setlogolo sa dikwena ???? (@khomotsojm) August 1, 2021
"Ons is bewus van die verwarring wat moontlik geskep is deur die gebruik van die term inenting pleks van immunisering. Hoewel die terme verwant is deurdat albei inenting/inspuiting betrek, stem ons saam dat dit verskillende betekenisse dra, veral binne die konteks van die pandemie wat ons tans in die gesig staar."
Volgens die departement moet ouers of voogde wat hul kinders in fase 2 vir gr. 1 inskryf, dié immuniseringskaart indien.
Panyaza Lesufi, LUR vir onderwys in Gauteng, het op Twitter verskoning gevra vir die verwarring.
"Kinders in ons land word in elk geval nog nie [teen Covid-19] ingeënt nie. Verskoning vir die verwarring."
Let's clear the confusion. What we are asking for is Immunization Card not Vaccination Certification for Grade 1 learners. Beside, so far children in our country are yet to be vaccinated. Apologies for the confusion. @EducationGP1 pic.twitter.com/uU0M2ns0HL
— Panyaza Lesufi (@Lesufi) August 1, 2021
Maroela Media het vroeër berig Gauteng se aanlyn skoolaansoeke vir volgende jaar open binne die volgende nege dae, maar net vir 'n beperkte groep leerders.
Die proses geskied vanjaar in twee fases nadat die departement se vorige stelsel groot probleme veroorsaak het.
Slegs gr. 7-leerders wat tans in 'n openbare skool in Gauteng is en wie se besonderhede reeds op die departement se aanlyn stelsel is, sal dus van Dinsdag 10 Augustus om 08:00 aanlyn aansoek kan doen vir die hoërskool van sy of haar keuse.
Die klomp lieg so maar eintlik toets hulle net die water en dit sal een of ander tyd weer ge-probeer word van 'n ander hoek.
Wie is so stupid om sulke misverstande toe te laat.
Is dit nou Kubane wat die nuwe vorms ontwerp het of is dit maar net 'n geval van algemene onkunde in die departement?
Dis nou om die dam onder die eend uit te ruk, ek het verstaan waarna verwys word, veral omdat die personeel by die kliniek waar die immuniserings toegedien word jou voortdurend herinner daaraan dat die skool dié kaart sal wil sien…
Die kinders se immuniseringskaarte was nog al die jare 'n vereiste. Ek mos my kinders se kaarte inhandig 20 jaar gelede al toe hulle skool begin het